Пачаткам дыскусіі стала прапанова апазіцыі падсумаваць вынікі той стратэгіі, якой Парламенцкая асамблея АБСЕ пачала прытрымлівацца з 2000 года. Менавіта тады ПА АБСЕ прызнала Нацыянальны сход Беларусі паўнавартасным парламентам. Мэта выглядала абнадзейваючай – навучыць беларускіх дэпутатаў дэмакратыі. Але, як падкрэслівалі апазіцыянеры, найбольш жорсткае рэпрэсіўнае заканадаўства было прынятае Нацыянальным сходам як раз падчас гэтага навучання. І таму, на думку гаспадароў сустрэчы, ПА АБСЕ патрэбна ўносіць карэктывы ў гэту стратэгію.